Joqorbu lejn it-18-il miljun il-każijiet tal-COVID-19 fid-dinja
Imtella' Awwissu 2, 2020 - Aġġornata 2 Ta' Awwissu, 2020 8:38am L-Istati Uniti rrapportaw kważi 60,000 każ ġdid ta' coronavirus il-bieraħ biex issa skont Johns Hopkins University hemm 4,620,444 każ tal-virus f'dan il-pajjiż. Minnhom irkupraw 1,461,885 u mietu 154,447. L-agħar sitwazzjoni tinsab fl-istat ta' California. Il-gvern tal-Istati Uniti qed jiffaċċja pressjoni kbira biex jikkonkludu ftehim ġdid li jsalva l-ekonomija mill-effetti tal-covid iżda hu rappurtat li għad hemm differenzi kbar bejn il-pożizzjoni tar-Repubblikani u d-Demokratiċi. S'issa madwar id-dinja ġew irreġistrati 17,851,975 każ ta' Covid-19. Skont is-sit Johns Hopkins, minnhom s'issa rkupraw 10,558,380 u mietu 685,071. Wara l-Istati Uniti li għandhom l-ogħla ammont ta' każi ta' coronavirus hemm il-Brażil b'total ta' 2,707,877. Minnhom s'issa rkupraw 2,037,982 u mietu 93,563. Fit-tielet post hemm l-Indja fejn il-każi ta' coronavirus laħqu 1,750,723. Minnhom s'issa rkupraw 1,145,629 u mietu 37,364. Ir-Russja hija r-raba' pajjiż fid-dinja li l-aktar għandu każijiet ta' Covid-19 b'total ta' 843,890 li minnhom irkupraw 645,316 u mietu 14,034. L-Afrika t'Isfel spiċċat il-ħames l-aktar pajjiż b'każijiet ta' coronavirus hekk kif inqabżu n-nofs miljun ruħ li ġew infettati għal total ta' 503,290 li minnhom irkupraw 342,461 u mietu 8,153.